《五哀诗五首 其二》
明代·卢楠

有母有母思晨轩，蕙帷缟帐泣且涟。苍梧𦕈在白云间，临江哀竹心悽然。

慈闱一夕归明月，怨恨千秋那可歇。何言寸草报春辉，号涕苫庐毁筋骨。

呜乎再哀兮歌已烈，皇天为我开金石。

作者简介：大名府浚县人，字少楩，一字子木。国子监生。才高，好使酒骂座。工古文，不喜为八股，故屡试不利。负才忤知县，被诬杀人，系狱数年。谢榛为奔走京师诉冤，及知县易人，始获平反。终以积习难改，落魄卒。有《蠛蠓集》。